Sa saiyang karera bilang obispo, sinasabi ni Domingo Abella sa saiyang libro (Bikol Annals) na sobrang boot niya mala ta medyo apektado an pag'admistrar sa obispado, bakong estrikto sa saiyang sakop na kapadian asin huli gayod sa saiyang pagkamatinaong-ganan, dakul siyang pautang sa mga nag-aprobetsa na mayo man intensyon magbayad. Maski siring, an imahe niya iyo an bilang sarong serioso sa trabaho, mahigos, asin haros garo ama sa saiyang mga seminarista na inapod niyang "la niña mis ojos". Sa mga laicos sa dioceses, siya simpleng "Padre Kikoy" asin sa mga sakop niyang padi, inaapod niyang "Noy."